cyanic-selkie/wikianc huggingface dataset:
শেখ মুজিবুর রহমান
শেখ মুজিবুর রহমানের নামে নামকরণ
১৯৯৮ খ্রিষ্টাব্দে ঢাকার “ইনস্টিটিউট অব পোস্ট গ্রাজুয়েট মেডিসিন অ্যান্ড রিসার্চ” (আইপিজিএমআর)-কে মেডিকেল বিশ্ববিদ্যালয়ে উন্নীত করে “বঙ্গবন্ধু শেখ মুজিব মেডিকেল বিশ্ববিদ্যালয়” নাম রাখা হয়। বাংলাদেশের স্বাধীনতার পরপরই “জিন্নাহ সড়কের” নাম পরিবর্তন করে “শেখ মুজিব সড়ক” নামে চট্টগ্রাম শহরের বাণিজ্যিক এলাকা আগ্রাবাদের প্রধান সড়কের নামকরণ করা হয়। এছাড়াও ২০১৭ খ্রিষ্টাব্দে ভারতের রাজধানী নয়াদিল্লির একটি সড়কের নাম “বঙ্গবন্ধু শেখ মুজিব মার্গ” রাখা হয়। কনট প্লেসের নিকটবর্তী স্থানটি ইতোপূর্বে “পার্ক স্ট্রিট” নামে পরিচিত ছিল। এছাড়াও ২০১৩ সালে প্রতিষ্ঠিত বাংলাদেশের প্রথম এবং বিশ্বের ১২তম মেরিটাইম বিশ্ববিদ্যালয়ের নামকরণ করা হয় বঙ্গবন্ধু শেখ মুজিবুর রহমান মেরিটাইম বিশ্ববিদ্যালয় এবং ২০১৯ সালে প্রতিষ্ঠিত দেশের প্রথম এভিয়েশন বিশ্ববিদ্যালয়ের নামকরণ করা হয় বঙ্গবন্ধু শেখ মুজিবুর রহমান এভিয়েশন অ্যান্ড অ্যারোস্পেস বিশ্ববিদ্যালয়।
শেখ মুজিবুর রহমানের জন্মশতবার্ষিকী উদ্‌যাপন উপলক্ষে বাংলাদেশ ক্রিকেট বোর্ড (বিসিবি) মুজিব ১০০ টি২০ কাপ বাংলাদেশ ২০২০ নামে ২০২০ খ্রিষ্টাব্দের মার্চ মাসে এশিয়া একাদশ বনাম বিশ্ব একাদশের মধ্যকার দুইটি টুয়েন্টি২০ আন্তর্জাতিক (টি২০আই) খেলা আয়োজনের সিদ্ধান্ত নেয়। তবে আন্তর্জাতিক ক্রিকেট কাউন্সিল (আইসিসি) স্বীকৃত ঐ খেলাগুলোকে পূর্ণাঙ্গ আন্তর্জাতিক খেলার মর্যাদা দিলেও, বিশ্বব্যাপী করোনাভাইরাস মহামারির কারণে তা স্থগিত হয়ে যায়।
মুজিব বর্ষ
থাম্ব|150px|মুজিব বর্ষের লোগো
২০১৮ খ্রিষ্টাব্দের ৩০শে ডিসেম্বর বাংলাদেশের সামসময়িক প্রধানমন্ত্রী ও শেখ মুজিবের কন্যা শেখ হাসিনা আওয়ামী লীগের কেন্দ্রীয় বৈঠকে ২০২০-২১ খ্রিষ্টাব্দকে বাংলাদেশ সরকারের পক্ষ থেকে শেখ মুজিবের জন্মশতবার্ষিকী পালনের জন্য মুজিব বর্ষ হিসেবে ঘোষণা করেন। ২০২০ খ্রিষ্টাব্দের ১৭ই মার্চ থেকে ২০২১ খ্রিষ্টাব্দের ২৬শে মার্চ পর্যন্ত এ বর্ষ উদ্‌যাপন করার পরিকল্পনা নেওয়া হয়েছিল।  কিন্তু করোনাভাইরাসের মহামারির কারণে অধিকাংশ কর্মসূচি নির্ধারিত সময়ে সম্পাদিত না হওয়ায় মুজিব বর্ষের সময়সীমা ২০২১ খ্রিষ্টাব্দের ১৬ ডিসেম্বর পর্যন্ত বাড়ানো হয়। ইউনেস্কোর ১৯৫টি সদস্য দেশে এই মুজিব বর্ষ পালন করা হয়।
মার্চেন্ট আইভরি প্রডাকশন্স
মার্চেন্ট আইভরি প্রডাকশন্স হল ১৯৬১ সালে প্রতিষ্ঠিত চলচ্চিত্র কোম্পানি। প্রযোজক ইসমাইল মার্চেন্ট (১৯৩৬-২০০৫) ও পরিচালক জেমস আইভরি (জ. ১৯২৮) এই কোম্পানি প্রতিষ্ঠা করেন। মার্চেন্ট ও আইভরি ১৯৬১ সাল থেকে ২০০৫ সালে মার্চেন্টের মৃত্যু পর্যন্ত আজীবন সঙ্গী ছিলেন। তারা একত্রে ৪৪টি চলচ্চিত্রে কাজ করেছেন। চলচ্চিত্রসমূহ অধিকাংশই মার্চেন্ট প্রযোজনা করেছেন এবং পরিচালনা করেছেন আইভরি, তন্মধ্যে ২৩টি চলচ্চিত্রের চিত্রনাট্য রচনা করেছেন রুথ প্রাভার জাবভালা (১৯২৭-২০০৩)। এই চলচ্চিত্রসমূহ বিভিন্ন উপন্যাস বা ছোটগল্প অনুসারে নির্মিত, বিশেষ করে হেনরি জেমস, ই. এম. ফরস্টার ও জাবভালার নিজের সাহিত্যকর্ম অবলম্বনে নির্মিত।
তাদের একসাথে কাজ সম্পর্কে মার্চেন্ট মন্তব্য করেন, "আমি ভারতীয় মুসলমান, রুথ জার্মান ইহুদি, ও আইভরি প্রটেস্ট্যান্ট মার্কিন। কেউ একজন আমাদের তিন-মাথাওয়ালা ঈশ্বর বলে অভিহিত করেছিলেন। সম্ভবত আমাদের তিন-মাথাওয়ালা দানব বলেও ডাকতে পারতেন!"
শুরুতে এই কোম্পানির উদ্দেশ্য ছিল আন্তর্জাতিক বাজারের জন্য ভারতে ইংরেজি ভাষার চলচ্চিত্র নির্মাণ করা। ভারতের পটভূমিতে ও ভারতে চিত্রায়িত মার্চেন্ট আইভরির চলচ্চিত্রসমূহ জনপ্রিয়তা লাভ করে। পরবর্তী কালে এই কোম্পানি যুক্তরাজ্য ও মার্কিন যুক্তরাষ্ট্রেও চলচ্চিত্র নির্মাণ শুরু করে।
ইতিহাস
ইসমাইল মার্চেন্ট ও জেমস আইভরি ১৯৬১ সালে মার্চেন্ট আইভরি প্রডাকশন্স কোম্পানি প্রতিষ্ঠা করেন। তাদের উদ্দেশ্য ছিল আন্তর্জাতিক বাজারের জন্য ভারতে ইংরেজি ভাষার চলচ্চিত্র নির্মাণ করা।
শুরুতে দ্য হাউজহোল্ডার, শেকসপিয়ার ওয়ালা ও বম্বে টকি চলচ্চিত্রসমূহ দিয়ে মাঝারি মানের সফলতা অর্জন করলেও ১৯৭০-এর দশকে কোম্পানিটি কিছু সময় ব্যবসা করতে ব্যর্থ হয়। জেন অস্টেন ইন ম্যানহাটন ও দ্য ওয়াইল্ড পার্টি চলচ্চিত্রসমূহ দর্শকের সাড়া পেতে ব্যর্থ হয়। ১৯৭৯ সালে হেনরি জেমসের উপন্যাস অবলম্বনে দ্য ইউরোপিয়ান্স চলচ্চিত্র দিয়ে তারা পুনরায় সফলত লাভ করে। তাদের হিট অ্যান্ড ডাস্ট (১৯৮৩) চলচ্চিত্রটি ইউরোপ জুড়ে, বিশেষ করে ইংল্যান্ডে সফলতা লাভ করে। আ রুম উইথ আ ভিউ (১৯৮৫) চলচ্চিত্র দিয়ে তারা বড় পরিসরে সফলতা অর্জন করে।
১৯৯০-এর দিকে তারা ইংল্যান্ড ও মার্কিন যুক্তরাষ্ট্রে চলচ্চিত্র নির্মাণ শুরু করে। রুথ প্রাভার জাবভালা তাদের সাথে চিত্রনাট্যকার হিসেবে একাধিক চলচ্চিত্রে কাজ শুরু করেন। বড় চলচ্চিত্র নির্মাণ কোম্পানিগুলো চলচ্চিত্র পরিবেশনার জন্য তাদের সাথে যোগাযোগ করে, তন্মধ্যে ডিজনি ১৯৯১ সালে তাদের সাথে তিন বছরের পরিবেশনার চুক্তি করে।
২০১৫ সালের অক্টোবর মাসে কোহেন মিডিয়া গ্রুপ মার্চেন্ট আইভরি ব্র্যান্ড ও লাইব্রেরি, ২১টি চলচ্চিত্র ও ৯টি প্রামাণ্য চলচ্চিত্র অধিগ্রহণ করে। আইভরি চলচ্চিত্রের পুনরুদ্ধার, পুনঃমুক্তি ও প্রচারের সৃজনশীল পরিচালক হিসেবে কাজ শুরু করে।
ইসমাইল মার্চেন্ট
ইসমাইল মার্চেন্ট মার্চেন্ট আইভরি প্রডাকশন্সের চলচ্চিত্র প্রযোজনার জন্য পরিচিত। তিনি চারটি একাডেমি পুরস্কারের মনোনয়ন লাভ করেন, কিন্তু কোনটিই জিততে পারেননি।
রুথ প্রাভার জাবভালা
রুথ প্রাভার জাবভালা মার্চেন্ট আইভরি প্রডাকশন্সের চলচ্চিত্রের চিত্রনাট্যের উপযোগকরণের জন্য পরিচিত। তিনি তিনটি একাডেমি পুরস্কার মনোনয়ন থেকে দুটি পুরস্কার অর্জন করেন।
জন গ্যাভিন
জন গ্যাভিন (John Gavin; জন্ম: হুয়ান ভিনসেন্ত আপাব্লাসা জুনিয়র, ৮ এপ্রিল ১৯৩১ - ৯ ফেব্রুয়ারি ২০১৮) ছিলেন একজন মার্কিন অভিনেতা ও কূটনীতিক। তিনি ১৯৮১ থেকে ১৯৮৬ সাল পর্যন্ত মেক্সিকোতে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেন এবং ১৯৭১ থেকে ১৯৭৩ সাল পর্যন্ত স্ক্রিন অ্যাক্টরস গিল্ডের সভাপতি হিসেবে দায়িত্ব পালন করেন। তিনি আ টাইম টু লাভ অ্যান্ড আ টাইম টু ডাই (১৯৫৮) চলচ্চিত্রে অভিনয় করে সমাদৃত হন এবং বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি ইমিটেশন অব লাইফ (১৯৫৯), স্পার্টাকাস (১৯৬০), সাইকো (১৯৬০), এবং থরোলি মডার্ন মিলি (১৯৬৭) চলচ্চিত্রে অভিনয়ের জন্য পরিচিত।
কর্মজীবন
গ্যাভিনের প্রথম সাফল্য আসে আ টাইম টু লাভ অ্যান্ড আ টাইম টু ডাই (১৯৫৮) চলচ্চিত্রে অভিনয়ের মধ্য দিয়ে। এরিক মারিয়া রেমার্কের উপন্যাস অবলম্বনে ডগলাস সার্ক নির্মিত ছবিটি দিয়ে তিনি সমালোচকদের দ্বারা প্রশংসিত হন। জঁ-লুক গদার সাহিয়ের দ্যু সিনেমায় এক নিবন্ধে তার প্রশংসা করেন। শিকাগো ডেইলি ট্রিবিউন লিখে, "তুলনামূলকভাবে নবাগত হিসেবে তিনি লক্ষণীয় রকম ভালো করেছেন।" দ্য নিউ ইয়র্ক টাইমস তাকে "সুদর্শন, বোকাটে যুবক যার কথা, ভাবভঙ্গি ও বোকাটে সংলাপ ক্ষেপণ হলিউডে প্রথমবার অভিনেতার হিসেবে কাজকে উৎরে গেছে।" লস অ্যাঞ্জেলেস টাইমস লিখে তিনি "অনুভূতি-প্রবণ, পছন্দনীয়" কাজ করেছেন। গ্যাভিন তার এই কাজের জন্য বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন।
আ টাইম টু লাভ অ্যান্ড আ টাইম টু ডাই ছবিতে অভিনয় শুরুর পূর্বে তিনি ডগলাস সার্কের আরেকটি চলচ্চিত্রে, ইমিটেশন অব লাইফ (১৯৫৯), একটি গুরুত্বপূর্ণ চরিত্রের জন্য নির্বাচিত হয়েছিলেন। তিনি এই চলচ্চিত্রে লানা টার্নারের বিপরীতে অভিনয় করেন। আ টাইম টু লাভ অ্যান্ড আ টাইম টু ডাই-এর মত এই ছবিটিও বক্স অফিসে সফলতা অর্জন করে এবং এই ছবিতে তার কাজের জন্য গ্যাভিন মোশন পিকচার এক্‌জিবিটদের ভোটে সবচেয়ে সম্ভাবনাময় নবাগত হিসেবে নির্বাচিত হন।
পরের বছর ইউনিভার্সাল পিকচার্স তাকে স্ট্যানলি কুবরিকের মহাকাব্যিক স্পার্টাকাস (১৯৬০)-এ গুরুত্বপূর্ণ পার্শ্ব চরিত্র জুলিয়াস সিজার ভূমিকায় কাজের সুযোগ দেয়। তিনি একই বছর অ্যালফ্রেড হিচককের মনস্তাত্ত্বিক থ্রিলার সাইকো (১৯৬০)-এ স্যাম লুমিস চরিত্রে অভিনয় করেন। দুটি চলচ্চিত্রই সমালোচনামূলক ও বাণিজ্যিকভাবে সফলতা লাভ করে।
ব্যক্তিগত জীবন
গ্যাভিন ১৯৫৭ সালে সিসেলি ইভান্সকে বিয়ে করেন। তারদের দুই সন্তান রয়েছে এবং তার বেভারলি হিলসে বসবাস করতেন। ১৯৬৫ সালে তাদের বিবাহ বিচ্ছেদ ঘটে। ১৯৬৭ সালে ইতালিতে নো রোজেস ফর রবার্ট চলচ্চিত্র নির্মাণকালে গ্যাভিন তার সহশিল্পী লুসিয়ানা পালুজ্জির সাথে প্রেমের সম্পর্কে জড়ান।
গ্যাভিন নিউমোনিয়ার জটিলতায় ২০১৮ সালের ৯ই ফেব্রুয়ারি ৮৬ বছর বয়সে ক্যালিফোর্নিয়ার বেভারলি হিলসে তার নিজ বাড়িতে মৃত্যুবরণ করেন। এছাড়া তিনি অনেকদিন ধরে লুকেমিয়ায় আক্রান্ত ছিলেন।
বেঙ্গল জার্নাল
বেঙ্গল জার্নাল ছিল একটি সংবাদপত্র যা ১৭৮৫ সালে উইলিয়াম ডুয়ান এবং টমাস জোন্স দ্বারা প্রতিষ্ঠিত হয়েছিল।
বেঙ্গল জার্নাল ফরাসি বিপ্লবের সমর্থনে নিবন্ধ প্রকাশ করতে শুরু করে এবং টিপু সুলতানের বিরুদ্ধে অভিযানের সময় লর্ড কর্নওয়ালিসের মৃত্যুর একটি অপ্রমাণিত প্রতিবেদন প্রকাশ করে। বাংলার গভর্নর-জেনারেল জন শোর, ১ম ব্যারন টেইনমাউথ কলকাতায় নির্বাসিত ফরাসি রাজতান্ত্রিক সরকারের বিরুদ্ধে মানহানির জন্য কাগজটি বন্ধ করে দেন।
অমাবস্যাখালী নদী
অমাবস্যাখালী নদী বাংলাদেশের কক্সবাজার জেলায় অবস্থিত একটি নদী। নদীটির দৈর্ঘ্য ১৫ কিলোমিটার।
বার্নি, তাসমানিয়া
বার্নি অস্ট্রেলিয়ার তাসমানিয়ার উত্তর-পশ্চিম উপকূলের একটি বন্দর শহর। ১৮২৭ সালে প্রতিষ্ঠিত হলে এর নাম করণ করা হয় ইমু বে, ১৮৪০-এর দশকের শুরুতে ভ্যান ডাইমেনস ল্যান্ড কোম্পানির পরিচালক উইলিয়াম বার্নির নামে বর্তমান নামকরণ করা হয়। ১৯৮৮ সালের ২৬শে এপ্রিল রানী দ্বিতীয় এলিজাবেথ বার্নিকে একটি শহর ঘোষণা করেন।
, বার্নির শহুরে জনসংখ্যা ছিল মোট ১৯,৫৫০ জন। এটি বার্নি শহর স্থানীয় সরকার অঞ্চল দ্বারা পরিচালিত হয়।
অর্থনীতি
বার্নির প্রধান শিল্পগুলি হ'ল ভারী উৎপাদন, বনায়ন এবং কৃষিকাজ। বনশিল্পের পাশাপাশি বার্নি বন্দরটিও এর রাজস্বের অন্যতম প্রধান উৎস। ১৮৯৭ সালে ইমু বে রেলওয়ে চালুর পরে বার্নি ছিল পশ্চিম উপকূলের খনিগুলির প্রধান বন্দর। বার্নির বেশিরভাগ শিল্প রেল এবং বন্দরের চারপাশে অবস্থিত ছিল।
সারে হিলস এবং হ্যাম্পশায়ার হিলস লট হস্তান্তরের পর, কৃষি শিল্প মূলত বনায়ন দ্বারা প্রতিস্থাপিত হয়। ১৯৩৮ সালে অ্যাসোসিয়েটেড পাল্প অ্যান্ড পেপার মিলস কর্তৃক পাল্প ও পেপার মিল প্রতিষ্ঠা এবং শতাব্দীর পরবর্তী অংশে উডচিপ টার্মিনালের মাধ্যমে ১৯০০-এর দশকে বার্নির উন্নয়নে বনায়নের প্রভাব একটি প্রধান ভূমিকা পালন করে। ক্রেতাকে সুরক্ষিত করতে ব্যর্থ হওয়ায় ২০১০ সালে বার্নি পেপার মিল বন্ধ হয়ে যায়।
জনসংখ্যা
২০১৮ সালের জুনের হিসাভমতে বার্নি ও এর নিকটবর্তী উইনইয়ার্ড শহরের যৌথভাবে শহুরে জনসংখ্যা ছিল আনুমানিক ২৭,১৭৪ জন, যা পূর্ববর্তী পাঁচ বছরের তুলনায় গড়ে বার্ষিক -০.২৭% হারে কিছুটা হ্রাস পেয়েছে।
শিক্ষা এবং সুবিধাদি
বার্নির ব্রিকপোর্ট রোডে রয়েছে নর্থ ওয়েস্ট রিজিওনাল হাসপাতাল নামে একটি চিকিৎসা সেবাদানকারী প্রতিষ্ঠান, যা তাসমানিয়ার তৃতীয় বৃহত্তম হাসপাতাল। এটি সাধারণ ওষুধ, সাধারণ সার্জারি, অর্থোপেডিক, মনোরোগ এবং শিশুরোগের জন্য অন্তঃবিভাগ এবং বহির্বিভাগ উভয় ক্ষেত্রেই পরিষেবা দিয়ে থাকে।
অন্যান্য সুযোগ-সুবিধার মধ্যে রয়েছে মাল্টি-ফাংশন "বার্নি আর্টস অ্যান্ড ফাংশন সেন্টার" (পূর্বে সিভিক সেন্টার নামে পরিচিত), ডাকঘর, থানা, সুপ্রিম কোর্ট, সরকারি ও বেসরকারি হাসপাতাল, পাশাপাশি অসংখ্য ক্রীড়া ও সামাজিক সংস্থা।
বার্নিতে তাসমানিয়া বিশ্ববিদ্যালয়ের ক্র্যাডেল কোস্ট, তাসমানিয়ান পলিটেকনিক এবং তাসমানিয়ান একাডেমির ক্যাম্পাসও রয়েছে। তাসমানিয়া বিশ্ববিদ্যালয় ক্যাম্পাসে তাসমানিয়ান ইনস্টিটিউট অফ এগ্রিকালচারাল রিসার্চ দ্বারা পরিচালিত ক্যাথবার্টসন রিসার্চ ল্যাবরেটরিজ অন্তর্ভুক্ত।
পরিবহন
বার্নি বন্দর তাসমানিয়ার বৃহত্তম সাধারণ কার্গো বন্দর এবং একসময় অস্ট্রেলিয়ার পঞ্চম বৃহত্তম কন্টেইনার বন্দর ছিল। এটি মেলবোর্ন এবং অস্ট্রেলিয়ার মূল ভূখণ্ডের নিকটতম তাসমানিয়ান বন্দর। তাসমানিয়ার অন্যান্য বন্দরের মতো, এটি সরকারী মালিকানাধীন টাসপোর্টস দ্বারা পরিচালিত হয়।
বর্তমানে বন্দরটি উডচিপস রপ্তানির জন্য একটি পৃথক টার্মিনালসহ কন্টেইনার বন্দর হিসাবে কাজ করে। বন্দরটি ২০১৩ সালে সম্প্রসারিত করার পরিকল্পনা করা হয়েছিল যাতে এটি টারকিনের প্রস্তাবিত উত্তর-পশ্চিম খনিগুলি থেকে অতিরিক্ত মালবহন করতে পারে।
বার্নি ছিল প্রাক্তন ইমু বে রেলওয়ে সংস্থার কার্যক্রমের টার্মিনাস। রেললাইনটি এখন মেলবা লাইন নামে পরিচিত।
বার্নি চার লেনের বাস হাইওয়ে এবং একটি রেল সংযোগের মাধ্যমে ডেভনপোর্টের সাথে সংযুক্ত যা মালবহনের উদ্দেশ্যে ব্যবহৃত হয়। বার্নি মুরচিসন হাইওয়ের মাধ্যমে তাসমানিয়ার পশ্চিম উপকূলের সাথেও সংযুক্ত।
বাস সার্ভিস মেট্রো তাসমানিয়া শহর এবং শহরতলির চারপাশে পরিবহন সেবা প্রদান করে। রেডলাইন কোচগুলি হোবার্টের মাধ্যমে উত্তর-পশ্চিমে পরিষেবা দিত, কিন্তু জানুয়ারি ২০২১ সালে এই পরিষেবা বন্ধ করে দেওয়া হয়।
উপকূলীয় পথ
তাসমানিয়ার উত্তর-পশ্চিম উপকূলে অবকাঠামো উন্নত করার জন্য রাজ্য সরকার এবং স্থানীয় সরকার কাউন্সিলের উদ্যোগের অংশ হিসাবে একটি উপকূলীয় পথের উন্নয়ন বার্নি এবং উইনইয়ার্ডকে ল্যাট্রোবের সাথে সংযুক্ত করবে।
শহরতলী
বার্নি শহরটি পার্কল্যান্ডস, পার্ক গ্রোভ, শোরওয়েল পার্ক, অ্যাক্টন, মন্টেলো, হিলক্রেস্ট, টেরিল্যান্ডস, আপার বার্নি, রোমাইন, হ্যাভেনভিউ, এমু হাইটস, সাউথ বার্নি এবং উইভেনহো সহ বেশ কয়েকটি ছোট শহরতলি নিয়ে গঠিত।
জলবায়ু
বার্নির জলবায়ু সাধারণত হালকা গ্রীষ্ম এবং ঠাণ্ডা শীতপ্রধান মহাসাগরীয় ও ভূমধ্যসাগরীয় জলবায়ু। এখানকার গড় তাপমাত্রা গ্রীষ্মে ১২° থেকে ২১ ° সেন্টিগ্রেড পর্যন্ত এবং শুষ্ক মৌসুমে ৩০° সেন্টিগ্রেডের মতো উষ্ণ, এসময় প্রতিদিন প্রায় ১৬ ঘন্টা সূর্যের আলো বজায় থাকে। শীতকালে তাপমাত্রা ৬ থেকে ১৩ ° সেন্টিগ্রেড এবং মাত্র ৮ ঘন্টা সূর্যের আলো থাকে।
দ্য ওয়ার্ল্ড ক্যান ওয়েট
দ্য ওয়ার্ল্ড ক্যান ওয়েট রক সংগীতের ব্যান্ড ৬৭ স্পেশাল এর প্রথম পূর্ণদৈর্ঘ্য অ্যালবাম। এর আগে তাদের দুইটি স্বল্পদৈর্ঘ্য অ্যালবাম প্রকাশিত হয়। অ্যালবামটি ২০০৫ সালে মুক্তি পায়।
দ্য বেঙ্গল হুরকারু অ্যান্ড ক্রনিকল
বেঙ্গল হুরকারু অ্যান্ড ক্রনিকল (প্রায়শই সংক্ষেপে বেঙ্গল হুরকারু ) ছিল ১৭৯৫ থেকে ১৮৬৬ সাল পর্যন্ত ব্রিটিশ ভারতের কলকাতা থেকে প্রকাশিত একটি ইংরেজি ভাষার সংবাদপত্র।
কাগজটির মূলত নাম ছিল দ্য বেঙ্গল হুরকারু, কিন্তু ১৮২৭ সালে কলকাতার আরেকটি কাগজ, দ্য বেঙ্গল ক্রনিকল -এর শোষণের পর, নাম পরিবর্তন করা হয়। কাগজটির নাম বাংলা শব্দ হুরকারু ব্যবহার করে, যা ফার্সি হরকরা (বার্তাবাহক) থেকে এসেছে।
অযোধ্যা নদী
অযোধ্যা নদী বাংলাদেশের খাগড়াছড়ি জেলায় অবস্থিত একটি নদী। নদীটির দৈর্ঘ্য ১৫ কিলোমিটার।
নেদরোমার বড় মসজিদ
নেদরোমার বড় মসজিদ (الجامع الكبير بندرومة; এছাড়াও বড় মসজিদ (الجامع الكبير) নামে পরিচিত) আলজেরিয়ার তলেমচেন প্রদেশ থেকে প্রায় ৭৭ কিলোমিটার দূরে নেদরোমার শহরে অবস্থিত একটি ঐতিহাসিক মসজিদ। ১১৪৫ সালে মসজিদটি প্রতিষ্ঠিত হয় এবং আলমোরাভিড সাম্রাজ্যের প্রাচীনতম মিম্বর বিশিষ্ট মসজিদ।
স্থাপত্য
একই যুগের অন্যান্য আলমোরাভিড ধর্মীয় ভবনের মতো মসজিদটিও অনুরূপ নকশায় নির্মাণ করা হয়েছে। নকশাতে চারিদিকে দেওয়াল দিয়ে ঘিরে মাঝে একটি আয়তকার অযুখানা রয়েছে। ক্বিবলা দেওয়ালের (যেদিকে মিম্বর থাকে) সাথে খিলান রয়েছে। নামাজঘরের মাঝের স্তম্ভের দক্ষিণে সমানভাবে ভারবহনে নয়টি স্তম্ভ রয়েছে। তিনটি স্তম্ভ অযুখানার কিছু অংশের সাথে যুক্ত হয়েছে এবং একটি চিত্রশালা গঠন করেছে। অযুখানার দীর্ঘতম দিকটি কিবলা দেয়ালের সাথে সমান্তরালভাবে এবং এটি চিত্রশালার নিকটে অবস্থিত।
উপরে দিক থেকে দেখতে ভবনটি আয়তক্ষেত্রাকার আকারের মতো এবং একটি অপরটির সাথে পাশাপাশি লেগে টালিকর্ম দিয়ে ছাদটি গঠিত। ছাদের মাঝখানটি সামান্য প্রশস্ত এবং মিহরাবের উপরে আড়াআড়িভাবে যুক্ত হয়ে শেষ হয়। বৃত্তাকার আকৃতির খিলানটি স্তম্ভগুলির সাথে যুক্ত হয়েছে। মিহরাবটিতে কোন প্রকার সাজসজ্জা করা হয়নি। প্রাথমিক ভবনে মিনারটি নির্মাণ করা হয়নি, পরে ১৩৪৮ সালে নামাজঘরের অভ্যন্তরে মসজিদের ভবনের অন্যতম বৈশিষ্ট্য অনুসারে যোগ করা হয়।
মসজিদটির জন্য বিশেষভাবে গঠন করা কমিটি মিনার নির্মাণের সময় নির্ধারণ করে এবং পাথরের খোদাই অংশ দিয়ে মিনারটি তৈরি করা হয়েছে।
মদন থানা
মদন থানা বাংলাদেশের নেত্রকোণা জেলার অন্তর্গত মদন উপজেলার একটি থানা।
প্রতিষ্ঠাকাল
১৯১৭ সালের ৩১ ডিসেম্বর মদন থানা প্রতিষ্ঠিত হয়।
প্রশাসনিক এলাকাসমূহ
মদন উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মদন থানার আওতাধীন।
নামিবিয়া জাতীয় ক্রিকেট দল
নামিবিয়া ক্রিকেট দল আন্তর্জাতিক ক্রিকেট অঙ্গনে নামিবিয়ার প্রতিনিধিত্বকারী ক্রিকেট দল। ১৯৯২ সালে আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভকারী ‘ক্রিকেট নামিবিয়া’ সংস্থা দলটিকে পরিচালনা করছে। ২০০৭ সালে হাই পারফরম্যান্স প্রোগ্রামের অংশ হিসেবে এ দল রয়েছে। দক্ষিণ আফ্রিকায় অনুষ্ঠিত ২০০৩ সালের ক্রিকেট বিশ্বকাপে নামিবিয়া অংশগ্রহণ করলেও গ্রুপ পর্বের সবগুলো খেলাতেই পরাজিত হয়। বর্তমানে দলটি আইসিসি আন্তর্মহাদেশীয় কাপে খেলছে।
২০০৩ ক্রিকেট বিশ্বকাপ
কানাডায় অনুষ্ঠিত ২০০১ সালের আইসিসি ট্রফির মাধ্যমে নামিবিয়া ২০০৩ সালের ক্রিকেট বিশ্বকাপে খেলার সূচনা ঘটায়। টরন্টো ক্রিকেট, স্কেটিং ও কার্লিং ক্লাবে অনুষ্ঠিত ফাইনালে নেদারল্যান্ডস দলের কাছে পরাজিত হলেও নামিবিয়া প্রথমবারের মতো বিশ্বকাপে খেলার যোগ্যতা লাভ করে। তারপর এপ্রিল, ২০০২ সালে নামিবিয়ায় আইসিসি ৬-জাতি চ্যালেঞ্জ প্রতিযোগিতার আয়োজন করে চতুর্থ স্থান দখল করে। ঐ বছরের সেপ্টেম্বর মাসে অনুষ্ঠিত ২০০২ সালের আফ্রিকান কাপে গ্রুপ পর্বের খেলায় কেবলমাত্র তাঞ্জানিয়া দলকে পরাজিত করে ও গ্রুপে চতুর্থ স্থান দখল করে। এর কয়েক সপ্তাহ পর জিম্বাবুয়ে এ দলের বিপক্ষে চার খেলাতেই পরাজিত হয়। জিম্বাবুয়ে সফরের তুলনায় সফরকারী কেনিয়ার বিপক্ষে চার খেলার একদিনের সিরিজে সফলতা বেশি পায়। এরপর শীর্ষস্তরের দক্ষিণ আফ্রিকার ঘরোয়া একদিনের ক্রিকেট স্ট্যান্ডার্ড কাপে অংশ নিলেও পাঁচ খেলার সবকটিতেই পরাজিত হয়। জানুয়ারি, ২০০৩ সালে বাংলাদেশ নামিবিয়া সফর করে ও পাঁচটি একদিনের সিরিজে ৪-১ ব্যবধানে জয় পায়।
১০ ফেব্রুয়ারি, ২০০৩ সালে হারারেতে বিশ্বকাপের খেলায় জিম্বাবুয়ে দল ৮৬ রানে নামিবিয়াকে পরাজিত করে।
আবদুল হাননান খান
আবদুল হাননান খান ছিলেন বাংলাদেশ পুলিশের একজন অবসরপ্রাপ্ত কর্মকর্তা যিনি আন্তর্জাতিক অপরাধ ট্রাইব্যুনালের প্রধান তদন্ত কর্মকর্তা হিসেবে দায়িত্ব পালন করেন। এছাড়াও তিনি শেখ মুজিবুর রহমান হত্যা মামলার প্রধান তদন্ত তদারকি কর্মকর্তা এবং জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবে দায়িত্ব পালন করেন।
প্রারম্ভিক জীবন
আবদুল হাননান খান নেত্রকোণার পূর্বধলা খলিশাউর খান পাড়ায় জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগ থেকে এমএ এবং এলএলবি ডিগ্রি লাভ করেন। ঢাকা বিশ্ববিদ্যালয়ে ছাত্রাবস্থায় তিনি ১৯৬৪ সালে ঢাকা বিশ্ববিদ্যালয় কেন্দ্রীয় ছাত্র সংসদ (ডাকসু) নির্বাচনে সদস্য নির্বাচিত হয়েছিলেন। এরপূর্বে তিনি কিশোরগঞ্জ মহকুমার ছাত্র সংগ্রাম কমিটির সভাপতির দায়িত্ব পালন করেন।
কর্মজীবন
পুলিশে কর্মরত থাকাবস্থায় ১৯৯৬ সালে শেখ মুজিবুর রহমান হত্যা মামলার তদন্ত তদারক কর্মকর্তা হিসেবে নিয়োগ পান। তিনি জেল হত্যা মামলা ও ১৯৭১ বাংলাদেশী বুদ্ধিজীবী হত্যা মামলার তদারকি কর্মকর্তা হিসেবেও দায়িত্ব পালন করেন। আবদুল হাননান ২০০০ সালে পুলিশের ঢাকা রেঞ্জের অতিরিক্ত ডেপুটি ইন্সপেক্টর জেনারেল (ডিআইজি) হিসেবে অবসর গ্রহণ করেন। ২০১১ সালের ১২ জানুয়ারি তাকে বাংলাদেশ সরকার তাকে পুলিশ মহাপরিদর্শক (আইজিপি) মর্যাদায় আন্তর্জাতিক অপরাধ ট্রাইব্যুনালের তদন্ত সংস্থার সমন্বয়ক হিসেবে নিয়োগ প্রদান করে।
মৃত্যু
আবদুল হাননান ২০২০ সালের ২৯ নভেম্বর কোভিড-১৯-এ আক্রান্ত হয়ে সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। এরপূর্বে মস্তিষ্কের রক্তক্ষরণের জন্য ২৬ নভেম্বর তাকে হাসপাতালে ভর্তি করা হয়।
সুনিতা দেবী
জীবনের প্রথমার্ধ
সুনীতা মূলত কাশ্মীরের একজন মুসলমান। তিনি বোম্বের কোটিপতি আহমেদ পীরভয়কে বিয়ে করেছিলেন, তবে ১৯২০ সালের শুরুর দিকে স্বামীকে রেখে কিছুটা সময় পুত্র এনভার এবং ছোট বোন অনিতা প্যাটেলের সাথে ইংল্যান্ড গিয়েছিলেন। দুই বোন ম্যাকস্কুলিন ব্রাদার্স নামে পরিচিত যাদুকরদের একটি ট্রুপে যোগ দিয়েছিল। সুনীতা একটি স্টান্ট করেছিলেন যা জলের একটি ট্যাঙ্কে বসে পুরো পাঁচ মিনিটের জন্য (স্বচ্ছ বাতাসের পায়ের পাতার মোজাবিশেষের সাহায্যে) ডুবে থাকে। ব্রিটিশ সাম্রাজ্য প্রদর্শনীতে (১৯২৪ থেকে ১৯২৫) এরা যৌনদাম বিক্রির স্ট্যান্ডও রেখেছিল। সুনিতা ভারতীয় মিস্টিক ও ভাগ্যবয়ানদাতা হিসাবে বিকাশ করেছিলেন এবং রাজকন্যা সুনিতা হিসাবে পরিচিতি লাভ করেছিলেন।
ম্যাথু স্মিথ
সুনিতা ১৯২৪ সাল থেকে শিল্পী ম্যাথিউ স্মিথের হয়ে পোজ দিয়েছেন। তাদের সম্পর্কটি কেবল শিল্পী এবং মডেল হয়ে ওঠে। ১৯২৪ সালে স্মিথ তাকে আঁকেন এবং দ্য রেড শাড়িতে, সুনিতা রিক্লিনিংয়ে, এবং দ্য ব্ল্যাক শাড়ি, সুনিতা একটি কালো শাড়ি পরেছিলেন ।
জ্যাকব এপস্টাইন
জ্যাকব এপস্টেইন সুনীতার সাথে ব্রিটিশ সাম্রাজ্যের প্রদর্শনীতে দেখা করেন বলে মনে করা হয়। সেখানে বিদেশী প্রদর্শনগুলি তাকে আগ্রহী করেছিল, বা সম্ভবত তার বন্ধু ম্যাথিউ স্মিথের মাধ্যমে তার সাথে পরিচয় হয়েছিল। ১৯২৫ সালে এপস্টাইন তাঁর স্ত্রী মার্গারেটের সাথে চুক্তির মাধ্যমে সুনীত, এনভার এবং অনিতাকে লন্ডনের গিলফোর্ড স্ট্রিটে তাঁর বাসায় থাকার জন্য আমন্ত্রণ জানান। মিসেস এপস্টেইন ক্যাথলিন গারম্যানের সাথে তাঁর স্বামীর সম্পর্কের অবসান ঘটিয়ে অন্য মহিলার সাথে সম্পর্কে উত্সাহিত করার চেষ্টা করছিলেন। মিসেস এপস্টেইন ডলোরেস, আশা করেছিলেন যে তিনি তার স্বামীকে ক্যাথলিন থেকে দূরে প্ররোচিত করবেন। তাই তিনি সম্প্রতি বাড়ি ছেড়ে চলে গিয়েছিলেন এবং বলেন এখন সেখানে দু'জন নতুন মহিলা কাজ করতে পারেন। তবে এটি স্পষ্ট নয় যে এপস্টেইনের কোনও বোনের প্রতি কোনও রোমান্টিক আগ্রহ ছিল কিনা। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (February 2020)">উদ্ধৃতি প্রয়োজন  ] এপস্টেইন ১৯২৬ এবং ১৯২৭ সালে (দুবার) এনভারের মাথা এবং ১৯২৬ সালে তিনবার সুনিতার মাথা তৈরি করেছিলেন। ম্যাডোনা ও শিশু (১৯২৭) এর অ্যাপস্টাইনের ভাস্কর্যটির জন্য সুনিতা এবং এনভার ছিলেন মডেল, যদিও এপস্টেইনকে এনভারকে স্থির রাখতে খুব অসুবিধা হয়েছিল, যা তিনি বলেছিলেন যে এই অস্থিরতা ছেলেটির অসম্পূর্ণ মডেলিংয়ের জন্য দায়ী। এপস্টেইন সুনীতাকে সুন্দর মনে করেছিলেন তবে জোসেফ ডুভেন প্রথমবারের মতো ম্যাডোনা এবং শিশুকে দেখে জিজ্ঞাসা করেছিলেন, "আপনি কেন একটি সুন্দর মডেল বেছে নিলেন না?" ভাস্কর্যটি ছাড়াও, সুনিতা, এনভার এবং অনিতার ১০০ টিরও বেশি অঙ্কন এবং জলরঙ ছিল।
মরণ
১৯৩৩ সালে সুনীতা ভারতে ফিরে এসে আমেরিকান সংবাদমাধ্যমের মতে, "আমি আমার মৃত্যুতে যাচ্ছি; আমি জানি এটিই সত্য"। ১৯৩২ সালে জানা গেছে যে তিনি "অন্ত্রের প্রদাহ" দ্বারা মারা গিয়েছিলেন। যারা তাকে ভারতের বাইরে চিনত তারা বিশ্বাস করেছিল যে তাকে বিষাক্ত করা হয়েছে এবং রাউন্ড টেবিল কনফারেন্সে অংশগ্রহণকারীদের সাথে তার ঘনিষ্ঠতার অর্থ এই ছিল যে তাকে একজন গুপ্তচর হিসাবে দেখা হয়েছিল।
পাহাড়তলী রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। চট্টগ্রাম-কুমিল্লা লাইনের স্টেশন হিসেবে পাহাড়তলী রেলওয়ে স্টেশন তৈরি করা হয়।
পরিষেবা
পাহাড়তলী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
খরগোশ
আবাসস্থল
শশক প্রায় সবাই তৃণভূমি এলাকায় বসবাস করে থাকে। তীব্র ঠাণ্ডা এলাকা থেকে অতি উষ্ণ এলাকা পর্যন্ত সর্বত্রই এদের বিস্তৃতি রয়েছে। অবশ্য কেবল মাত্র কুমেরু অঞ্চলে এদের দেখা যায় না। অস্ট্রেলিয়া, নিউজিল্যান্ড এবং আরও কয়েকটি দেশে এরা স্থানীয় বাসিন্দা নয়। মানুষের মাধ্যমে যে দেশে এদের অনুপ্রবেশ ঘটেছে এবং সেখানে এরা ক্ষতিকর প্রাণী হিসেবে চিহ্নিত হয়ে থাকে। পূর্ব গোলার্ধে এদের প্রজাতি সংখ্যা ২৮, পশ্চিম গোলার্ধে ২৪।
বৈশিষ্ট্য
খরগোশদের লেজ খাটো, কান লম্বা এবং পিছনের পা লম্বাটে। এরা সামাজিক প্রাণী। অবশ্য "লেপাস" (Lepus) গণের খরগোশ (ইংরেজি: Hare) অতটা সামাজিক নয়। শিয়াল, বনবিড়াল, কুকুর, বেজী এদের শত্রু।
তাপমাত্রা (Temperature )
এরা ৩৪ ডিগ্রি সেলসিয়াস বা ৯৪ ডিগ্রি ফারেনহাইট এর বেশি তাপমাত্রা সহ্য করতে পারেনা।
বাণিজ্যিকভাবে পালন
র‍্যাপিট ও হেয়ার এই দুই শ্রেণীতে বিভক্ত। তবে খামার ভিত্তিতে র‍্যাপিট পালন সহজ ও লাভজনক। মিশর, সুদান, লিবিয়া, আলজেরিয়া, পোল্যান্ড, রাশিয়া, কোরিয়া, জাপান ও চীনে বাণিজ্যিকভাবে খরগোশের খামার রয়েছে। দেশে খরগোশের মাংস অভিজাত শ্রেণীর প্রিয় খাবার।
বাংলাদেশে ১৯৯৮ সালে বাণিজ্যিক ভিত্তিতে প্রথম খরগোশ পালন শুরু হয় মুক্তাগাছার লক্ষীখোলা এলাকায়। বাংলাদেশ কৃষি বিশ্ববিদ্যালয়ের ড.আবিদুর রেজার তত্বাবধানে এবং জেএনডিপির ব্যবস্থাপনায় খরগোশ পালন জনপ্রিয়তা লাভ করে। ৬ মাস বয়সে বাচ্চা দেয় একসাথে কমপক্ষে ৪-৮ টি বাচ্চা দেয়। ৩ মাসে খরগোশের ওজন হয় ১ কেজি বা আরেকটু বেশি ।
খাদ্য
তৃণভোজী খরগোশ এর প্রধান খাবার ঘাস যা প্রতিদিন এর মোট খাবারের ৭০%-৮০% খাওয়াতে হবে একটি খরগোশ প্রতিদিন মাত্র ১৫০ গ্রাম খাবার খায়। পছন্দের খাদ্য দূর্বাঘাস,কলমি শাক তবে কলমি শাক প্রতিদিন দেওয়া যাবে না । সাপ্তাহে ২ দিন সামান্য পরিমান দেওয়া যেতে পারে । এরা গাজর খুব ভালোবাসে ্।
কে কে মেনন
কে কে মেনন (জন্ম কৃষ্ণ কুমার মেনন, জন্ম ২ অক্টোবর ১৯৬৬) হলেন একজন ভারতীয় চলচ্চিত্র, মঞ্চ এবং টেলিভিশন অভিনেতা যিনি মূলত হিন্দি সিনেমা এবং গুজরাটি, তামিল, মারাঠি এবং তেলুগু সিনেমায় কাজ করেন।
প্রাথমিক জীবন
মেনন কেরালায় জন্মগ্রহণ করেন এবং মহারাষ্ট্রের আম্বরনাথ এবং পুনেতে বেড়ে ওঠেন।
তিনি পড়াশোনা করেন সেন্ট জোসেফ বয়েজ হাই স্কুল, পুনে থেকে । ১৯৮১ সালে তিনি দশম শ্রেণি পাস করেন। এরপর তিনি মুম্বই বিশ্ববিদ্যালয় থেকে স্নাতক (পদার্থবিজ্ঞান) করেছেন   এবং পুনে বিশ্ববিদ্যালয়ের ম্যানেজমেন্ট সায়েন্সেস বিভাগ (পুম্বা) থেকে তার এমবিএ সম্পন্ন করেছেন,  এছাড়া ১৯৮৮ সালে তিনি বিপণনে স্নাতকোত্তর নিয়ে স্নাতকোত্তর করেন।
কর্ম জীবন
তিনি নিবেদিতা ভট্টাচার্যের সাথে পরিচিত হওয়ার পরে তিনি থিয়েটার প্রযোজনায় ক্যারিয়ার শুরু করেছিলেন, পরবর্তীতে তিনি নিবেদিতা ভট্টাচার্য কে বিয়ে করেছিলেন। তার প্রথম থিয়েটারের সুযোগ ছিল নাসিরউদ্দিন শাহের বিপরীতে ফিরোজ আব্বাস খানের মহাত্মা বনাম গান্ধীর ।
ক্যারিয়ারের শুরুর বছরগুলিতে মেনন, টিভি সিনেমা জেব্রা ২ এবং লাস্ট ট্রেন টু মহাকালীর ভূমিকা নিয়ে টেলিভিশনে কাজ করেছিলেন। কেতন মেহতা পরিচালিত জি টিভি সিরিজ প্রধানমন্ত্রীর (২০০১) যুব প্রধানমন্ত্রী হিসাবে তার ভূমিকার জন্য তিনি প্রশংসিত হয়েছিলেন। দ্য হিন্দুতে, সেভন্তি নিনান লিখেছেন, "দেখার মত একজন অভিনেতা: কে কে মেনন ... দ্য ট্রিবিউনে থাকাকালীন অমিতা মালিক মন্তব্য করেছিলেন, "দুর্দান্ত অভিনয় করেছেন, তিনি দক্ষতার সাথে সৎ রাজনীতিকের শারীরিক ও মানসিক ভাবমূর্তি প্রকাশ করেছেন”।
মেনন তার বড় পর্দার আত্মপ্রকাশ করেছিলেন নাসিম (১৯৯৫)এর একটি ছোট চরিত্রের মাধ্যমে, এরপরে ১৯৯৯ সালে ভোপাল এক্সপ্রেসে এ মুখ্য ভূমিকায় অভিনয় করেছিলেন, ২০০০ এর দশকের গোড়ার দিকে, তিনি অনুরাগ কাশ্যপের প্রথম চলচ্চিত্র পাঞ্চে দুষ্ট রক সংগীতশিল্পী হিসাবে অভিনয় করেছিলেন, যা সেন্সরশিপ নিয়ে লড়াই করে এবং অবশেষে চলচ্চিত্রটি আর মুক্তি পায়নি। আরও দুটি সিনেমা হাজারন খোয়াশাইন আইসি এবং ব্ল্যাক ফ্রাইডে মুক্তির তারিখের জন্য অনেক বছর অপেক্ষা করতে হয়েছিল। এদিকে, রাম গোপাল ভার্মার সরকার এর মাধ্যমে মেনন তার বড় সুযোগ পেয়েছিলেন।  সরকার এর জন্য তিনি ফিল্মফেয়ার পুরষ্কারে নেতিবাচক চরিত্রে সেরা পারফরম্যান্সের জন্য মনোনীত হয়েছিলেন। ট্রিবিউন এ সাইবাল চ্যাটার্জি তাঁকে "বলিউডের অন্যতম সেরা অভিনেতা" বলে সম্বোধন করেছিলেন।
২০০৭ সালে, তিনি লাইফ ইন এ মেট্রো তে অভিনয় করেছিলেন একজন ব্যভিচারী স্বামী হিসাবে। এ ফিউ গুড মেন এর উপর ভিত্তি করে। নির্মম সেনা ব্রিগেডিয়ার তার চিত্রায়ণ এখনও সিনেমা প্রেমীদের মধ্যে আলোচিত।  ২০০৯ সালে, তিনি স্টোনম্যান মুর্দারস এ অভিনয় করেছিলেন যেখানে তিনি স্টোনম্যান সিরিয়াল কিলারের সন্ধানে একজন পুলিশ অফিসারের ভূমিকায় অভিনয় করেছিলেন। গুলালায় তিনি দুক্কি বানার চরিত্রে অভিনয় করেছিলেন।
২০১৪-এর হায়দার খুররাম মীরের ভূমিকায় তিনি সেরা চলচ্চিত্র অভিনেতা হিসাবে ফিল্মফেয়ার এবং আইআইএফএ অ্যাওয়ার্ড লাভ করেন। তিনি ভারতীয় নৌ সাবমেরিন, এস ২১-এর উপর ভিত্তি করে নৌ ক্যাপ্টেন হিসাবে গাজী আক্রমণে অত্যন্ত গুরুত্বপূর্ণ ভূমিকা পালন করেছিলেন, রুটিন নজরদারি চলাকালীন একজন পাকিস্তানি সাবমেরিন, পিএনএস গাজীকে বাধা দেয় এবং ১৯৭১ সালে এস-২১ কে বিনাশ করার লক্ষ ব্যর্থ করে দেয়। সহ-অভিনেতা মোহিত নইনের সাথে ২০১৯ এর পেনাল্টিতে তিনি বিক্রম সিংয়ের ভূমিকায় অভিনয় করেছিলেন। তিনি হিটস্টারের জন্য একটি ওয়েব সিরিজ - ২০২০ এর স্পেশাল অপারশনে হিম্মত সিংয়ের ভূমিকায় অভিনয় করেছিলেন।
ভোলানাথ মহাবিদ্যালয়
বিএন কলেজ বা ধুবড়ীর ভোলানাথ মহাবিদ্যালয় ভারতের পশ্চিম আসামে অবস্থিত উচ্চ শিক্ষার প্রাচীনতম প্রতিষ্ঠানগুলোর মধ্যে একটি। মহাবিদ্যালয়টি মূলত লখিপুরের জমিদার প্রয়াত ভোলানাথ চৌধুরীর পরিবারের অনুদান ১৯৪৬ সালে প্রতিষ্ঠিত হয়, যার কারণে মহাবিদ্যালয়টির নামকরণ করা হয় ভোলা নাথ কলেজ। এটি গুয়াহাটি বিশ্ববিদ্যালয়ের অধিভুক্ত।
অর্জন
১৯৪৬ সালে প্রতিষ্ঠার পর থেকে, মহাবিদ্যালয়টি কলকাতা বিশ্ববিদ্যালয়ের অধীনে এবং বর্তমানে গুয়াহাটি বিশ্ববিদ্যালয়ের অধীনে আসামের সমগ্র পশ্চিমাঞ্চলে উচ্চ শিক্ষার সেরা প্রতিষ্ঠানের স্বীকৃতি অর্জন করেছে এবং তা বজায় রেখেছে। বর্তমানে, এটিতে বৃত্তিমূলক প্রশিক্ষণ কেন্দ্র এবং স্নাতকোত্তর করেসপন্ডেন্স বিদ্যালয়ের একটি কেন্দ্র ছাড়াও কলা ও বিজ্ঞান অনুষদের অধীনে ২৬টি পূর্ণাঙ্গ বিভাগ রয়েছে। মহাবিদ্যালয়টি নিয়মিত জাতীয় আলোচনাসভা ও সম্মেলন আয়োজন করে। রাষ্ট্রীয় মূল্যায়ন ও প্রত্যয়ন পরিষদ (NAAC) ২০১৬ সালে কলেজটিকে 'B+' গ্রেড দিয়ে স্বীকৃতি দিয়েছে।
শিক্ষা
বর্তমানে কলেজটি নিম্নলিখিত বিষয়ে ডিগ্রি প্রদান করে (BA, B.Sc., B.Voc(IT), B.Com এবং BCA) এবং সার্টিফিকেট (HSSLC) প্রদান করে: অসমীয়া, আরবি, বাংলা, শিক্ষা, অর্থনীতি, ইংরেজি, হিন্দি, ইতিহাস, দর্শন, রাষ্ট্রবিজ্ঞান, সংস্কৃত, উদ্ভিদবিদ্যা, জৈবপ্রযুক্তি, রসায়ন, গণিত, পদার্থবিদ্যা, পরিসংখ্যান, প্রাণিবিদ্যা, বাণিজ্য এবং কম্পিউটার অ্যাপ্লিকেশনে স্নাতক।
হরি
হরি (हरि) হল হিন্দু সংরক্ষক দেবতা বিষ্ণুর  প্রাথমিক উপাধিগুলির মধ্যে, যার অর্থ 'যিনি হরণ করেন' (পাপ)। এটি তাকে বোঝায় যিনি অন্ধকার ও বিভ্রম দূর করেন, যিনি আধ্যাত্মিক উন্নতির সমস্ত বাধা দূর করেন।
মহাভারতের বিষ্ণু সহস্রনামে হরি নামটি বিষ্ণুর ৬৫০তম নাম হিসেবেও দেখা যায় এবং এটি বৈষ্ণব সম্প্রদায়ে অত্যন্ত তাৎপর্যপূর্ণ বলে বিবেচিত হয়।
ব্যুৎপত্তি
সংস্কৃত শব্দ "हरि" (হরি) প্রোটো-ইন্দো-ইউরোপীয় মূল "*ǵʰel-- থেকে উদ্ভাসিত হয়; সমৃদ্ধ হয়; সবুজ; হলুদ" যা ফার্সি শব্দ জার 'গোল্ড', গ্রিক ক্লোরোস 'সবুজ ', স্লাভিক জেলেন' সবুজ 'এবং জোল্টো' গোল্ড ', সেইসাথে ইংরেজি শব্দ yellow (হলুদ) ও gold (স্বর্ণ)।
একই মূল অন্যান্য সংস্কৃত শব্দ যেমন হরিদ্রা, 'হলুদ', যার হলুদ রঙের জন্য নামকরণ করা হয়।
হিন্দু ধর্মে, আদি শঙ্কর বিষ্ণু সহস্রনাম এর ভাষ্য থেকে শুরু করে, হরি মৌখিক মূল 'হর' "দখল, জব্দ, চুরি" থেকে উদ্ভূত হিসাবে ব্যুৎপত্তিগত হয়ে ওঠে, বৈষ্ণব ধর্মের পরিপ্রেক্ষিতে ব্যাখ্যা করা হয়েছে "মন্দতা বা পাপ দূর করা বা দূর করা", এবং বিষ্ণুর নাম "যিনি সংসারকে ধ্বংস করেন" হিসাবে উপস্থাপন করা হয়েছে, যা অজ্ঞতার সাথে জন্ম ও মৃত্যুর চক্রে জড়িয়ে আছে; হরকে শিবের একটি নাম হিসাবে তুলনা করুন, যা "দখলকারী" বা "ধ্বংসকারী" হিসাবে অনুবাদ করা হয়েছে।
হরির অন্যান্য নাম
ভগবদ্গীতা ও মহাভারতের মতো হিন্দুধর্মের পবিত্র শাস্ত্রে ভগবান হরির একাধিক নাম উল্লেখ আছে। বেশ কয়েকটি নাম যা প্রায়শই ব্যবহৃত হয়,
শিখধর্মে
"ਹਰਿ" (হরি) নামটি প্রায়শই শ্রী গুরু গ্রন্থ সাহিবের ওয়াহেগুরুর নাম হিসাবে ব্যবহৃত হয়: ਹਰਿ ਹਰਿ ਹਰਿ ਹਰਿ ਨਾਮੁ ਹੈ ਗੁਰਮੁਖਿ ਪਾਵੈ ਕੋਇ ॥
হরি, হরি, হরি, হরি (প্রভুর) নাম; খুব কমই আছেন যারা গুরুমুখ হিসেবে এটি পান। (গুরু গ্রন্থ সাহিব ১৩১৩)
শিখ ধর্মশাস্ত্রের প্রাথমিক ব্যাখ্যা এবং ব্যাখ্যায় ভারন ভাই গুরুদাসে, ভাই গুরুদাস দ্বাপর যুগে হরি কৃষ্ণের আকারে "ਹਰਿ" (হরি) নামটি "ਹ" (হ) "ਵਾਹਿਗੁਰੂ" (ওয়াহেগুরু) অক্ষরের সাথে যুক্ত করেছেন।
যাইহোক, শ্রী গুরু গ্রন্থ সাহিবের প্রেক্ষাপটে, "হরি" নামটি হিন্দু দেবতাদের যেমন বিষ্ণুর মতো নয় বরং শিখ ধর্মের এক একেশ্বরবাদী ঈশ্বরকে বোঝায়।
দ্য মার্ভেলস
দ্য মার্ভেলস হলো আসন্ন মার্কিন সুপারহিরো চলচ্চিত্র, যা মার্ভেল কমিক্স চরিত্র ক্যারল ড্যানভার্স/ক্যাপ্টেন মার্ভেল, কামালা খান/মিস. মার্ভেল এবং মনিকা র‌্যামবোর উপর কেন্দ্রিত। মার্ভেল স্টুডিওজ দ্বারা পরিচালিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত, চলচ্চিত্রটিকে ক্যাপ্টেন মার্ভেল (২০১৯) এর ধারাবাহিক চলচ্চিত্র এবং ডিজনি+ ধারাবাহিক মিস মার্ভেল এর সংযোজন।
শ্রেষ্ঠাংশে
একজন অ্যাভেঞ্জার এবং মার্কিন বিমানবাহিনীর একজন প্রাক্তন যোদ্ধা বৈমানিক, যে একটি দুর্ঘটনার ফলে তার ডিএনএ নবরূপ এবং অতীমানবীয় শক্তি, শক্তি অভিক্ষেপ এবং উড়ার ক্ষমতা লাভ করে। এস.ডাব্লিউ.ও.আর.ডি. (শোয়ার্ড) এর একজন প্রতিনিধি এবং ড্যানভার্সের বান্ধবী ও সহকর্মী বৈমানিক, মারিয়া র‍্যামবো এর মেয়ে। এছাড়াও, মনিকা বলশক্তি শোষণের ক্ষমতার সাথে সম্পন্ন। প্যারিস উল্লেখ করেন যে ওয়ান্ডাভিশন (২০২১) এ চরিত্রটির প্রতিষ্ঠানের পর দর্শকদের দ্য মার্ভেলস থেকে র‍্যামবোকে "অধিকতরভাবে বোঝা"[য়] সুযোগ প্রদান করবে।
অধিকতরভাবে, সাগর শেখ, জেনোবিয়া শ্রফ ও মোহান কাপুর যথাক্রমে মিস মার্ভেল থেকে খানের বড় ভাই আমির, মা মুনিবা এবং বাবা ইউসুফ হিসেবে তাদের ভূমিকায় পুনরাবৃত্তি করবেন। পার্ক সিও-জুন কে একটি অপ্রকাশিত ভূমিকার পাশাপাশি, যাউই অ্যাসটন কে একটি অপ্রকাশিত খলনায়িকার ভূমিকায় নির্বাচন করা হয়েছে।
মুক্তি
দ্য মার্ভেলস চলচ্চিত্রটিকে ২০২২ সালের ১১ নভেম্বরে যুক্তরাষ্ট্রে মুক্তির জন্য তালিকাভুক্ত করা হয়েছে। পূর্বে, এটিকে একই বছরের ৮ জুলাইয়ে মুক্তির জন্য নির্বাচন করা হয়েছিল। এটি এমসিইউ এর চতুর্থ পর্যায়ের একটি অংশ হবে।
হরি (দ্ব্যর্থতা নিরসন)
হরি হিন্দুধর্মে শক্তিশালী ধর্মীয় প্রতীক সহ একটি রঙের বিশেষণ।
ধর্ম
ভারতীয় সাংস্কৃতিক ক্ষেত্রে বিভিন্ন ভাষায় "দিন" এর জন্য একটি শব্দ, এবং বেশ কয়েকটি উৎসবের নামের অংশ হিসাবে
সার্ফসাইড, ফ্লোরিডা
সার্ফসাইড মার্কিন যুক্তরাষ্ট্রের ফ্লোরিডার মিয়ামি-ডেড কাউন্টির একটি শহর। ২০২০ এর আদম শুমারিতে জনসংখ্যা ছিল ৫৬৮৯ জন। সার্ফসাইড একটি প্রাথমিকভাবে আবাসিক সমুদ্র সৈকত সম্প্রদায়। আটলান্টিক মহাসাগরের সার্ফসাইড বিচ সংলগ্ন বেশ কয়েকটি বহুতল কনডমিনিয়াম ভবন রয়েছে। শহরটি দক্ষিণে মিয়ামি বিচের উত্তর বিচ পাড়া, উত্তরে বাল হারবার, পশ্চিমে বিসকাইন বে দ্বারা এবং পূর্বে আটলান্টিক মহাসাগরের দ্বারা সীমাবদ্ধ।
ভূগোল
আমেরিকা যুক্তরাষ্ট্রের আদমশুমারি ব্যুরো অনুসারে, এই শহরটির মোট আয়তন । স্থল এবং    পানি (৪৭.৪২%)।
রাস্তার নাম
সার্ফসাইডে অ্যাভিনিউগুলি ব্রিটিশ এবং আমেরিকান লেখকদের নামে নামকরণ করা হয় এবং পূর্ব থেকে পশ্চিমে বর্ণানুক্রমিকভাবে সাজানো হয়েছে।
শিক্ষা
বাসিন্দাদের মিয়ামি-ডেড কাউন্টি পাবলিক স্কুলে জোন করা হয়েছে।
ডিসকোর্সেস অন লিভাই
ডিসকোর্সেস অন লিভাই (Discorsi sopra la prima deca di Tito Livio, literally "Discourses on the First Decade of Titus Livy") হচ্ছে নিক্কোলো মাকিয়াভেল্লি রচিত ১৫২১ সালে প্রকাশিত একটি গ্রন্থ। এই গ্রন্থে তিনি রোমান প্রজাতন্ত্র সম্পর্কে অনুরাগ দেখিয়েছেন।
বিষয়বস্তু
ডিসকোর্সেস অন লিভাই বইটিতে তিনি উদঘাটিত করেছেন প্রজাতান্ত্রিক শাসনের রূপটিকে। প্রজাতন্ত্রের রূপ, উদ্ভব, প্রজাতন্ত্রের শাসক ও শাসিতের সমস্যা ও সম্পর্ক সবকিছুকেই মেকিয়াভেলি বিচার করেছেন এক বাস্তব দৃষ্টিভঙ্গি দিয়ে। কোনো সামাজিক ও রাজনৈতিক পরিস্থিতিতে প্রজাতান্ত্রিক সরকারের উদ্ভব হয়, কেমনভাবেই বা এই ব্যবস্থা অক্ষুণ্ণ থাকে এবং কোন অবস্থায় এর ধ্বংস হয়Ñ মেকিয়াভেলি একজন প্রাজ্ঞ রাজনীতিবিদের চোখ দিয়ে তা বিচার করেছেন। অবশ্যই এ ব্যাপারে রোমের প্রজাতান্ত্রিক সরকারের অভিজ্ঞতা এবং রোমান নাগরিকদের অধিকার ও সমতাবোধের ধারণার দ্বারা প্রভাবিত হয়েছে তার চিন্তা ভাবনা। তিনি মত প্রকাশ করেছেন যে শাসন ও নিয়ন্ত্রণ প্রতিষ্ঠার, নাগরিক অধিকার ও সমতা প্রতিষ্ঠার পক্ষে প্রজাতান্ত্রিক সরকার আদর্শ।
তালিক লিপি
তালিক লিপি আরবি লিপির একটি ক্যালিগ্রাফিক শৈলী। ফারসি ভাষার প্রয়োজনীয়তা পূরণের জন্য এর প্রণয়ন করা হয়েছে। পারস্যায়িত সমাজগুলোতে এই লিপির ব্যাপক ব্যবহার ছিল। পরে নাস্তালিক লিপি দ্বারা তা প্রতিস্থাপিত হয়। তুর্কি ভাষা এবং অনেক সময় আরবি ভাষায় নাস্তালিককে তালিক বলে উল্লেখ করা হয়।
নাসখ লিপি
নাসখ লিপি (نسخ nasḫ / nasḵ ; নাসখি বা তুর্কি নেসিহ বলেও পরিচিত ) হল আরবি লিপির একটি শৈল্পিক লিখন পদ্ধতি। ইবনে মুকলা শিরাজি এর উদ্ভাবক বলে ধারণা করা হয়। নাসখ শব্দটির আরবি মূল নাসখ বা “অনুলিপি”। নাসখ কর্তৃক তার পূর্বসূরি কুফিক লিপি প্রতিস্থাপিত হয়েছে। এর মাধ্যমে তুলনামূলক দ্রুত লেখা যায়। কিছুটা পরিবর্তিত আকারে এই শৈলী আরবি, ফারসি, পশতু ও সিন্ধি ভাষায় ব্যবহার হয়।
সুলুস লিপির কিছু পরিবর্তনের মাধ্যমে নাসখ লিপির উদ্ভব হয়েছে। কুরআন, হাদিসের অনুলিপি তৈরীর জন্য এই লিপির ব্যবহার হত। এছাড়াও কুরআনের তাফসির ও কবিতা সংগ্রহ যেমন দিওয়ানের জন্যও নাসখের ব্যবহার ছিল। লিপিসমূহের মধ্যে এর ব্যবহার ছিল খুব বিস্তৃত।
নাসখ ও তালিক মিলে নাস্তালিক লিপির উদ্ভব হয়েছে। নাস্তালিক লিপির মাধ্যমে উর্দু, ফারসি, পাঞ্জাবি, কাশ্মিরি, পশতু ও উইঘুর ভাষা লেখা হয়।
সানজিদা ইসলাম
সানজিদা ইসলাম (জন্ম: ১ এপ্রিল ১৯৯৬, রংপুর) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।  তিনি হলেন একজন ডানহাতি ব্যাটসম্যান।
প্রাথমিক জীবন
সানজিদা বাংলাদেশের রংপুর জেলায় ১৯৯৬ সালের ১ এপ্রিল জন্মগ্রহণ করেন।
টি২০ আন্তর্জাতিক
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
আনোয়ারুল কবির
আনোয়ারুল কবির একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, স্টেট ইউনিভার্সিটি অব বাংলাদেশের (এসইউবি) উপাচার্য। এই পদে নিয়োগ লাভের আগে তিনি বিশ্ববিদ্যালয়টির উপ-উপাচার্য হিসেবে কর্মরত ছিলেন।
শিক্ষাজীবন
কবির নটর ডেম কলেজের প্রাক্তন ছাত্র। তিনি চট্টগ্রাম বিশ্ববিদ্যালয়ের বিবিএ প্রথম ব্যাচের ছাত্র হিসেবে স্নাতক ও স্নাতকোত্তর ডিগ্রি লাভ করেন। তিনি কমনওয়েলথ স্পিট স্লাইট বৃত্তির আওতায় যুক্তরাজ্যের ড্যান্ডি বিশ্ববিদ্যালয় ও বাংলাদেশের চট্টগ্রাম বিশ্ববিদ্যালয়ের যৌথ উদ্যোগে পরিচালিত গবেষণা কার্যক্রমের অধীনে ‘কর্পোরেট গভর্ন্যান্স ইন বাংলাদেশ’ শীর্ষক গবেষণাকর্মের জন্য ২০০৯ সালে পিএইচডি ডিগ্রি অর্জন করেন।
কর্মজীবন
বেক্সিমকো ফার্মায় ম্যানেজমেন্ট ট্রেইনি হিসেবে কিছুদিন চাকরি করার পর আনোয়ারুল কবির ১৯৯৬ সালে চট্টগ্রাম বিশ্ববিদ্যালয়ের (চবি) হিসাববিজ্ঞান বিভাগের প্রভাষক হিসেবে যোগ দেন এবং এরই ধারাবাহিকতায় অধ্যাপক হন। কর্মজীবনে তিনি চট্টগ্রাম বিশ্ববিদ্যালয়ের ‘ব্যুরো অব বিজনেস রিসার্চ’-এর পরিচালকসহ বিভিন্ন গুরুত্বপূর্ণ দায়িত্ব পালন করেন।
আনোয়ারুল কবির ২০২০ সালে পরবর্তী চার বছরের জন্য ঢাকায় অবস্থিত বেসরকারি বিশ্ববিদ্যালয়, স্টেট ইউনিভার্সিটি অব বাংলাদেশের (এসইউবি) উপাচার্য হিসেবে যোগদান করেন। এর আগে তিনি এসইউবি’র উপ-উপাচার্য হিসেবে দায়িত্ব পালন করেন।
গবেষণা ও প্রকাশনা
কবির দেশীয় ও আন্তর্জাতিক জার্নালে ২৫টির বেশি গবেষণা প্রবন্ধ প্রকাশ করেছেন। তার পিএইচডি অভিসন্দর্ভ জার্মানির ভিডিএম পাবলিশিং হাউজ থেকে প্রকাশিত হয়েছে। এছাড়া তিনি উল্লেখযোগ্য সংখ্যক পিএইচডি ও এমফিল পর্যায়ের শিক্ষার্থীর গবেষণা তত্ত্বাবধান করেছেন।
পতাকাবাহী
থাম্ব|যুক্তরাজ্যের পতাকাবাহী হিসাবে একটি কনকর্ড [[ব্রিটিশ এয়ারওয়েজ । ]] পতাকাবাহী হল একটি পরিবহণ কোম্পানি । যেমন, একটি এয়ারলাইন্স অথবা শিপিং কোম্পানি । এটা স্থায়ীভাবে রাষ্ট্র কর্তৃক নিবন্ধিত। আন্তর্জাতিক ক্রিয়াকলাপের জন্য সরকার কর্তৃক অনুমোদিত পছন্দসই অধিকার বা সুযোগ-সুবিধা ভোগ করে। ঐতিহাসিকভাবে, এই পরিভাষা একটি দেশে তাদের নিজ সরকারের মালিকানাধীন এবং সেই দেশের জাতীয় পরিচয়ের সাথে যুক্ত বিমান সংস্থাগুলি বোঝাতে ব্যবহৃত হয়েছে। এ জাতীয় এয়ারলাইন জাতীয় বিমান বা জাতীয় বাহক হিসাবে পরিচিত হতে পারে, যদিও কিছু দেশে এর ভিন্ন আইনী অর্থ হতে পারে। বর্তমানে, এটি কোনও আন্তর্জাতিক বিমান সংস্থা যা তার নিজের দেশের সাথে একটি শক্তিশালী সংযোগ তৈরি করে এবং এটি তার নিজের দেশকে আন্তর্জাতিকভাবে প্রতিনিধিত্ব করে এবং নির্বিশেষে এটি সরকার-মালিকানাধীন।
পতাকাবাহী তাদের নিবন্ধকৃত দেশের রাষ্ট্রীয় পতাকা প্রদর্শনের জন্য বিমান বা জাহাজের প্রয়োজনের আইনের কারণেও পরিচিত হতে পারে। উদাহরণস্বরূপ, মার্কিন যুক্তরাষ্ট্রে আইনের অধীনে, মার্কিন পতাকাবাহী বিমানবাহক হল এমন কোনও বিমান সংস্থা যা ১৯৫৮ সালের ফেডারেল এভিয়েশন অ্যাক্টের ৪০১ (অর্থাৎ মার্কিন যুক্তরাষ্ট্র ভিত্তিক কোনও বিমান সংস্থা আন্তর্জাতিকভাবে পরিচালিত) এর অধীনে একটি শংসাপত্র রাখে  এবং মার্কিন যুক্তরাষ্ট্রে নিবন্ধিত যে কোনও জাহাজ মার্কিন পতাকাবাহী জাহাজ হিসাবে পরিচিত।
পটভূমি
"পতাকাবাহী " পরিভাষা সেই সময়ের উত্তরাধিকার, যখন দেশগুলি রাষ্ট্রায়ত্ত বিমান সংস্থা সংস্থাগুলি প্রতিষ্ঠা করেছিল । এরপরে বিমান সংস্থা স্থাপন ও পরিচালনা করার জন্য বেশি মূলধন ব্যয়ের কারণে সরকারেরা নেতৃত্ব নিয়েছিল।  তবে এ জাতীয় সব এয়ারলাইন সরকারী মালিকানাধীন ছিল না; প্যান আম ,ক্যাথে প্যাসিফিক টিডাব্লিউএ,ইউনিয়ন ডি ট্রান্সপোর্টস এরিয়েন্স ,কানাডিয়ান প্যাসিফিক এয়ার লাইন এবং অলিম্পিক এয়ারলাইন্স  ব্যক্তিগত মালিকানাধীন ছিল। যেহেতু তারা "প্রধান জাতীয় বিমান সংস্থা" ছিল তাই এরা বেশিরভাগই পতাকাবাহী হিসাবে বিবেচিত হত এবং প্রায়শই বিদেশে তাদের দেশের অস্ত্বিত্বের লক্ষণ প্রকাশ পেত।. থাম্ব|১৯৪৮ সালে একটি এল আল এর ডগলাস ডিসি -৪। ভারী নিয়ন্ত্রিত বিমান শিল্পের অর্থ হল বিমান চলাচলের অধিকার প্রায়শই সরকারের মধ্যে সমঝোতা হয়, বিমান সংস্থাকে একটি মুক্ত বাজারের অধিকার অস্বীকার করে । বারমুডা প্রথম এবং বারমুডা দ্বিতীয় চুক্তির অনুরূপ এই দ্বিপাক্ষিক এয়ার ট্রান্সপোর্ট চুক্তিগুলি কেবল স্থানীয়ভাবে নিবন্ধিত বিমান সংস্থাগুলির জন্য অধিকারের পুরস্কার নির্দিষ্ট করে, কিছু সরকারকে বিদেশী প্রতিযোগিতার মুখোমুখি না হয়ে এড়াতে এয়ারলাইন্সগুলি লাফ-স্টার্ট করতে বাধ্য করে। কিছু দেশ ইস্রায়েলের এল আল এর মতো পতাকাবাহী বাহকও স্থাপন করে বা লেবাননের মধ্য প্রাচ্য এয়ারলাইনস জাতীয়তাবাদী কারণে, বা দেশের অর্থনীতিকে বিশেষত পর্যটন ক্ষেত্রে সহায়তা করার জন্য।
অনেক ক্ষেত্রে, সরকার সাধারণত তাদের ভর্তুকি এবং অন্যান্য আর্থিক উৎসাহের মাধ্যমে তাদের পতাকাবাহী বাহকদের বিকাশে সরাসরি সহায়তা করে। প্রতিদ্বন্দ্বী প্রতিষ্ঠান স্থায়ীভাবে নিবন্ধিত অন্যান্য এয়ারলাইন্সের গঠন আকারে এয়ারলাইন্স  স্থাপন করা নিষিদ্ধ হতে পারে,বা সরাসরি প্রতিযোগিতা এড়াতে ভারী নিয়ন্ত্রিত। এমনকি যেখানে বেসরকারীভাবে চালিত বিমান সংস্থাগুলি প্রতিষ্ঠার অনুমতি দেওয়া থাকতে পারে, পতাকাবাহীকে এখনও অগ্রাধিকার দেওয়া হতে পারে, বিশেষত স্থানীয় বা আন্তর্জাতিক বাজারে বিমানের অধিকারের অংশীদারিত্বের ক্ষেত্রে।
গত দুই দশকে, যাইহোক, এর মধ্যে অনেকগুলি এয়ারলাইন্স যখন থেকে একটি সরকারী সংস্থা বা রাষ্ট্রীয় মালিকানাধীন উদ্যোগ হিসাবে কর্পোরাইজ করা হয়েছে বা সম্পূর্ণ বেসরকারীকরণ করা হয়েছে। বিমান শিল্পকেও ধীরে ধীরে নিয়ন্ত্রণহীন ও উদারকরণ করা হয়েছে। ওপেন স্কাইস চুক্তি স্বাক্ষর করে বিশেষত মার্কিন যুক্তরাষ্ট্র এবং ইউরোপীয় ইউনিয়নে এয়ার বৃহত্তর স্বাধীনতার অনুমতি দেওয়া। এই জাতীয় চুক্তির অন্যতম বৈশিষ্ট্য হল একাধিক বিমান সংস্থাকে আন্তর্জাতিক রুট পরিবেশন করার জন্য মনোনীত করার অধিকার যার ফলে কোনও একক "পতাকাবাহী " নেই।
রক্তচাপ
রক্তচাপ (blood pressure) হল রক্তনালীর গাত্রের উপর রক্ত কর্তৃক প্রযুক্ত চাপ। যা একটি অন্যতম গুরুত্বপূর্ণ রোগনির্ণায়ক লক্ষণ। এই চাপের অধিকাংশ হৃৎপিন্ডের রক্ত সংবহনতন্ত্রের মধ্য দিয়ে রক্ত সরবরাহ করার জন্য তৈরি হয়। সচরাচর রক্তচাপ বলতে বড় রক্তনালীতে রক্ত সঁচরণ প্রনালীর চাপকে নির্দেশ করে। সাধারণত রক্তচাপ বলতে সিস্টেমিক প্রবাহ-এর ধমনিক প্রবাহ(arterial pressure) কে বোঝায়। সাধারণত প্রতিটি হৃৎস্পন্দনের সময় একবার সর্বোচ্চ সংকোচন চাপ (সিস্টোলিক) এবং দুটি হৃদস্পন্দনের মাঝে সর্বনিম্ন প্রসারন চাপ (ডায়াস্টলিক) চাপ হয়। হৃৎপিন্ডের সংকোচন প্রবণতাই রক্তচাপের প্রধান কারণ। এটি সাধারণত উর্ধ্ববাহুর ব্রাকিয়াল ধমনীতে দেখা হয়। রক্তচাপ সবসময় সংকোচক(systolic) চাপকে (একটি হৃদস্পন্দনের সময় সর্বোচ্চ) উপরে এবং প্রসারক(diastolic) চাপ (দুটি হৃদস্পন্দনের মাঝে সর্বনিম্ন) নিচে লিখে প্রকাশ করা হয়। যেমন ১২০/৮০। এর পরিমাপের একক mmHg
ঐতিহ্যগতভাবে বন্ধ (না খোলা) অবস্থায় পারদ নল স্ফিগমোম্যানোমিটার ব্যবহার করে কানের সাহায্যে হৃদপিন্ডের শব্দ শুনে রক্তচাপ পরিমাপ করা হত। এখনও সাধারনভাবে চিকিৎসালয়ে কানের সাহায্যে বন্ধ (না খোলা) অবস্থায় হৃৎপিন্ডের শব্দ শুনে স্বর্ণমানের নির্ভুল বিবেচনা করে রক্তচাপ নেয়া হয়। যাহোক, আধা সয়ংক্রিয় পদ্ধতি সুলভ হয়েছে, মূলত পারদের সম্ভব্য বিষক্রিয়া সম্পর্কে সচেতনতার কারণে, যদিও খরচ, সহজ ব্যবহার ও ভ্রমনশীল রক্তচাপে প্রযোজ্যতা অথবা বাড়িতে রক্তচাপ পরিমাপও এই প্রবণতা বাড়াতে সাহায্য করেছে। পারদ-নল স্ফিগমোম্যানোমিটারেরর প্রথম দিকের সয়ংক্রিয় বিকল্পগুলো প্রায় মারাত্নক ত্রুটিযুক্ত ছিল। কিন্তু আধুনিক যন্ত্রগুলো প্রমাণ করে দুটি প্রমাণ পাঠ পদ্ধতির মধ্যে পার্থক্য ৫ মিমিপারদ বা কম এবং আদর্শ বিচ্যুতি ৮ মিমিপারদের কম। অধিকাংশ আধা-সয়ংক্রিয় পদ্ধতিতে অসিলোমিটার (দোলন পরিমাপক) ব্যবহারেরর মধ্যমে রক্তচাপ পরিমাপ করে।
হৃদপিন্ডের ক্রিয়া, সমগ্র রক্তনালীর সহ্য ক্ষমতা ও ধমনিক দৃড়তা দ্বারা রক্তচাপ প্রভাবিত হয় এবং নির্ভর করে বিভিন্ন অবস্থার উপর, আবেগি অবস্থা, সক্রিয়তা ও তুলনামূলক স্বাস্থ্য/রোগের অবস্থার উপর। রক্তচাপ নিয়ন্ত্রিত হয় ব্যাররিসিপটর(মস্তিষ্কের সংবেদী অংশ) দ্বারা যা কাজ করে স্নায়বিক এবং (এন্ডোক্রেইন) আন্তঃস্রাবী তন্ত্র/প্রনালীকে প্রভাবিত করতে।
কোন অসুখে রক্তচাপ বেড়ে গেলে তাকে হাইপার টেনশন বা উচ্চ রক্তচাপ এবং কমে গেলে হাইপো টেনশন বা নিম্ন রক্তচাপ বলে।
অনেক কারণে উচ্চ রক্তচাপ ও নিন্ন রক্তচাপ হতে পারে এবং উভই হটাৎ সূত্রপাত হতে পারে অথবা দীর্ঘদিন ধরে হতে পারে। দীর্ঘ মেয়াদে উচ্চ রক্তচাপ হৃদরোগ, স্ট্রোক, বৃক্ক(কিডনি) অকার্যকর সহ অনেক রোগের জন্য একটি ঝুকিপূর্ণ অবস্থা। দীর্ঘমেয়াদী উচ্চ রক্তচাপ দীর্ঘমেয়াদী নিম্নরক্তচাপের চেয়ে সুলভ, যা সাধারণত নির্ণয় করা হয় যখন এটা উপসর্গ তৈরি করে।
নানচিল কোরাল
নানচিল কোরাল (বৈজ্ঞানিক নাম: Megalops cyprinoides) (ইংরেজি Indo-Pacific tarpon) হচ্ছে Megalopidae পরিবারের Megalops গণের একটি স্বাদুপানির মাছ।
বর্ণনা
এদের অঙ্কীয় দেশ পৃষ্ঠীয় দেশ অপেক্ষা অধিকতর উত্তল। চক্ষু বড়, চর্বি গঠিত সরু পাতাযুক্ত। মুখ তির্যক, নিম্ন চোয়াল দীর্ঘ। দেহের উপরিভাগ গাঢ় নীল কিন্তু উদর এবং পার্শ্বভাগ দেখতে রুপালি বর্ণের। পৃষ্ঠীয় এবং পায়ুপাখনার কিনারা কালচে।
বিস্তৃতি
নানচিল কোরাল উপহ্রদ, মোহনা এবং স্বাদুপানিতে দেখা যায়। এটি প্রশান্ত ও ভারত মহাসাগরে ব্যাপকভাবে বিস্তৃত। এছাড়াও মোহনা, বঙ্গোপসাগর ও জোয়ার ভাটার নদীতে দেখা যায়।
স্বভাব ও আবাসস্থল
এরা উপকূল অঞ্চলের উন্মুক্ত সমুদ্রের মাছ এবং পানির উপরিভাগে দিয়ে চলাচল করে।এদের মোহনা, স্বাদুপানিতে দেখা যায়। সমুদ্র থেকে দূরবর্তী বিভিন্ন নদীর উজান অঞ্চলেও এদের দেখতে পাওয়া যায়। অনুসারে মেঘনা নদী, উপকূলীয় মোহনা সমূহ ও বঙ্গোপসাগরে এদের দেখা মেলে।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটির ক্ষেত্রে তথ্যের অভাবের কথা উল্লেখ করা হয়ে থাকে।
জয়নব কলেজ, চেরক্কালা
জয়নব কলেজ, চেরক্কালা হলো ভারতের কাসারগড় জেলার চেঙ্গালা গ্রামে অবস্থিত একটি বি.এড কলেজ।
ইতিহাস
কলেজটি ২০০৫ সালে প্রতিষ্ঠিত হয়েছিল এবং এটি কান্নুর বিশ্ববিদ্যালয়ের অধিভুক্ত।
কোর্স দেওয়া হয়
কলেজটি বাণিজ্য, সামাজিক বিজ্ঞান, প্রাকৃতিক বিজ্ঞান, ইংরেজি এবং শারীরিক বিজ্ঞানের সাথে বি,এড কোর্স প্রদান করে।
২০১৮-১৯ নেপাল ক্রিকেট দলের সংযুক্ত আরব আমিরাত সফর
নেপাল ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য খেলার জন্য সংযুক্ত আরব আমিরাত সফর করে, জানুয়ারি থেকে ফেব্রুয়ারি ২০১৯-এ অনুষ্ঠিত হয়।
জাপানের সম্রাট
জাপানের সম্রাট হলেন জাপান রাষ্ট্রের প্রধান। ১৯৪৭ সালের সংবিধান অনুযায়ী, তিনি "রাষ্ট্র ও জনগণের ঐক্যের প্রতীক" এবং তার "সরকার সম্পর্কিত কোন ক্ষমতা" নেই। ঐতিহাসিকভাবে, তিনি শিন্তৌ ধর্মের সর্বোচ্চ কর্তৃপক্ষ। জাপানি ভাষা য় সম্রাটকে তেন্নো (<span class="t_nihongo_kanji" lang="ja">天皇 <span class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">? ) বলা হয়, যার অর্থ "স্বর্গীয় সার্বভৌম"। ইংরাজিতে আগে মিকাদো (<span class="t_nihongo_kanji" lang="ja">帝 <span class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">? ) শব্দটি ব্যবহার করা হত, এখন আর তা করা হয় না।
হাশিম ইবনে উতবাহ
হাশিম ইবনে উতবা বিন আবি ওয়াক্কাস মুসলিম সেনাবাহিনীর একজন সেনাপতি ছিলেন। তিনি তাঁর পিতার মাধ্যমে সাদ ইবনে আবি ওয়াক্কাসের ভাতিজা ছিলেন এবং সাহাবা ছিলেন। মুহাম্মাদের মৃত্যুর পরে, ইসলামে ফিরে আসার জন্য বিদ্রোহী আরব উপজাতিদের বিরুদ্ধে রিদ্দার যুদ্ধে অংশ নিয়েছিলেন। তিনি খালিদ ইবনে আল-ওয়ালিদের নেতৃত্বে ইয়ারমুকের যুদ্ধে বাইজেন্টাইনদের সাথে লড়াই করেছিলেন। আল-কাদিসিয়ার যুদ্ধে তিনি মুখ্য ভূমিকা পালন করেছিলেন, যা মুসলমানদের আল-মাদ'আন বিজয়ের জন্য গুরুত্বপূর্ণ হয়ে ওঠে।
বাবু তারক চন্দ্র চৌধুরী
থাম্ব|Babu TarakChandra (Zemindar) বাবু তার কচন্দ্র চৌধুরী (১৮৪২–১৯৩৯ ) নব্বই দশকের একজন জনহিতৈষী জমিদার, সমাজ সংস্কারক ও বাংলার নবজাগরণের অন্যতম পথিকৃৎ। তার জন্ম আনুমানিক ১৮৪২ খ্রিস্টাব্দে ত্রিপুরা তেতাভূমি গ্রামে। তাঁর পিতা ছিলেন প্রচুর ধন সম্পদের মালিক। তারকচন্দ্রের মা ছিলেন পরম রূপবতী ও মহীয়সী নারী ছিলেন। কিশোর তারক চন্দ্রের চরিত্রিক গঠনে তাঁর মায়ের প্রভাব ছিল সর্বাধিক।
শিক্ষা-দীক্ষা
খুব ছোটবেলা থেকেই তারক চন্দ্রের মধ্যে বুদ্ধিমত্তা ও চারিত্রিক বিশিষ্টতার পরিচয় পাওয়া গিয়েছিল। শান্ত, ধীর ও সংযত স্বভাবে জন্য তাঁর তেজস্বী রূপ সেসময় সুপ্ত ছিল। তারকচন্দ্র অল্প বয়সেই গ্রামের চতুষ্পাঠীতে শিক্ষা লাভ করেন। মেধা ও বুদ্ধিমত্তার কারণে তিনি অন্য সবার থেকে আলাদা ছিলেন। সেখানে শিক্ষা সমাপ্ত করে তিনি উচ্চ শিক্ষার জন্য কলকাতা আসেন। অল্প সময়ের মধ্যেই আপন মেধা ও প্রতিভাবলে সকল বাধা উপেক্ষা করে কলকাতা প্রেসিডেন্সি কলেজে ভর্তি হন। তারকচন্দ্র কলকাতা প্রেসিডেন্সি কলেজ থেকে বি.এ. সম্মান ও এম.এ. ডিগ্রি লাভ করেন। শিক্ষা জীবনে অসামান্য কৃতিত্ব প্রদর্শন করে প্রাতিষ্ঠানিক শিক্ষা সমাপ্ত করেন। তিনি ইতিহাস, ন্যায়, দর্শন প্রভৃতি বিষয়ে ব্যুৎপত্তি অর্জন করেন।
কর্মজীবন ও মানব কল্যাণে অবদান
খুব অল্প বয়সেই পারিবারিক জমিদারি দেখাশোনার শুরু করেন। যোগ্য বিচারক হিসেবে তাঁর খ্যাতি ছিল। বাস্তব জবনে তিনি ছিলেন সৌন্দর্যবোধ, মুক্তবুদ্ধি চেতনা ও মানব প্রেমের আদর্শ অনুসারী। তিনি সামাজিক অবিচার ও পরাধীনতার বিরুদ্ধে সোচ্চার ছিলেন। একটি প্রগতিশীল সমাজ ব্যবস্থা প্রতিষ্ঠার জন্য তিনি আজীবন সংগ্রাম করে গেছেন।
শিক্ষা বিস্তার ও সমাজ সংস্কার
যে সময়ে তারকচন্দ্রের জন্ম তখন নিম্নবিত্ত মুসলমান ও দরিদ্র ব্রাহ্মণ সমাজ শিক্ষার আলো থেকে বঞ্চিত ছিল। উল্লেখ্য সেকালে মেয়েদের লেখাপড়ার কোনো সুযোগই ছিল না। তারক চন্দ্র অন্তর দিয়ে বুঝেছিলন যত অন্ধকার, দুঃখ্য, অবিচার তার মূলে আছে শিক্ষার অভাব। এই কুসংস্কারাচ্ছন্ন জড়তাগ্রস্ত সমাজে বন্ধনমুক্ত মানবিকতার উদ্বোধনে পাশ্চাত্য শিক্ষার গুরুত্ব কতখানি তিনি তা গভীরভাবে উপলব্ধি করেছিলেন। তাই তিনি প্রগতিশীল আধুনিক মন নিয়ে শিক্ষা ও সমাজ সংস্কারে ব্রতী হন  এবং ১৯৩৫ (বাংলা পিডিয়া র তথ্যানুসারে ১৮৮০)  খ্রিস্টাব্দে নিজ ইউনিয়নে শশীদল ইউনিয়ন উচ্চ বিদ্যালয় নামে একটি স্কুল প্রতিষ্ঠা করেন। প্রচলিত আছে যে, তিনি উক্ত স্কুলটি প্রতিষ্ঠার জন্য নিজ জমি দান করেছেন।
চারিত্রিক দৃঢ়তা
তারকচন্দ্রের মতো এমন সুদৃঢ় চরিত্র, এমন বলিষ্ঠ চেতনা এদশের মৃত্তিকায় কীরুপে সম্ভব হলো তা সত্যিই বিস্ময়কর। দয়ার ক্ষেত্রে তিনি যেমন ছিলেন কুসুমের মতো কোমল, কর্মের ক্ষেত্রে তেমনই ছিলেন বজ্রের মতো কঠোর। ১৯৩৯ খ্রিস্টাব্দ (আনুমানিক) এই অজেয় পৌরুষশিখা চিরনির্বাপিত হয়।
দেসুক
দেসুক অন্তত গ. ৩২০০ খ্রিস্টপূর্ব এবং উচ্চ ও নিম্ন মিশরের একীকরণের আগে প্রাচীন শহর বুটোর অংশ ছিল। ১২৫০ থেকে ১৫১৭ সাল পর্যন্ত, দেসুক শহরটি ঘারবিয়া প্রদেশের অংশ ছিল। ১৭৯৮ থেকে ১৮০১ সাল পর্যন্ত, এটি অধুনা-লুপ্ত রোসেতা প্রদেশের অংশ ছিল।
পরিদর্শন
বাম|থাম্ব|345x345পিক্সেল| "দেসুক" মিশরীয় সুফি ইব্রাহিম আল-দেসুকির সমাধির মতো গুরুত্বপূর্ণ ইসলামি মাজারের অবস্থানের কারণে দেসুক অর্গানাইজেশন অব ইসলামিক ক্যাপিটাল অ্যান্ড সিটিস এর সদস্য হয়।
দেসুক রোসেতা শাখার পূর্ব তীরে নীলনদের উপর অবস্থিত, যেখানে শহরে প্রবেশ করার জন্য মাত্র দুটি সেতু রয়েছে।
ইউসুফ আল-মানসি, আহমেদ হাসান, মোহাম্মদ রোশদি, এভলিন আশামাল্লাহ এবং রাজনীতিবিদ আবদুস-সালাম মোহাম্মদ নাসারের মতো অনেক গুরুত্বপূর্ণ মিশরীয়রা দেসুক থেকে এসেছেন।
জলবায়ু
কোপেন-গিগার জলবায়ু শ্রেণিবিন্যাস পদ্ধতি এর জলবায়ুকে মরুজ জলবায়ু (BWh) হিসেবে শ্রেণীবদ্ধ করে, যা মিশরের জলবায়ুর মতো।
অরুণাচল ফ্রন্ট
অরুণাচল ফ্রন্ট একটি ভারতীয় ইংরেজি ভাষার দৈনিক পত্রিকা, যা অরুণাচল প্রদেশের নাহারলাগুন থেকে প্রকাশিত হয়। রাজ্য থেকে খবর (যেমন অরুণাচল প্রদেশ), দেশ এবং বিশ্ব এই সংবাদপত্র কভার করে।
কম্পিউটার বিজ্ঞান ও প্রকৌশল
কম্পিউটার বিজ্ঞান ও প্রকৌশল (সিএসই) হল অনেক বিশ্ববিদ্যালয়ের একটি একাডেমিক প্রোগ্রাম যা কম্পিউটিংয়ের বৈজ্ঞানিক এবং প্রকৌশল দিকগুলিকে অন্তর্ভুক্ত করে। সিএসই একটি শব্দ যা প্রায়শই ইউরোপে ইঞ্জিনিয়ারিং ইনফরমেটিক্স একাডেমিক প্রোগ্রামের নাম অনুবাদ করতে ব্যবহৃত হয়। এটি স্নাতক এবং স্নাতকোত্তর উভয় ক্ষেত্রেই প্রদান করা হয়।
একাডেমিক কোর্স
একাডেমিক প্রোগ্রাম কলেজ ভেদে পরিবর্তিত হতে পারে। তবে সাধারণত যে কোর্সগুলো দেখা যায়, সেগুলো হল:
স্নাতক কোর্স:
স্নাতকোত্তর কোর্স:
স্নাতকোত্তর কোর্সে উপরোক্ত কোর্সে বা এগুলো সমন্বয়ে বা এর সাথে আরো কিছু অতিরিক্ত কোর্স থাকতে পারে।